Marquesaseilande - Wikipedia
Inheemse naam: Îles Marquises / Te Fenua ‘Enata / Te Henua Kenana
Hoofeilande Nuku Hiva, Ua Pu, Ua Huka, Hiva Oa, Fatu Hiva
Hoogste punt Berg Oave (Ua Pu) 1 230
Oorsese kollektief Frans-Polinesië, Frankryk
Hoofstad Tai o Hae
Bevolking 9 264
’n Kaart van die Marquesaseilande.
Die Marquesaseilande (Frans: Îles Marquises of Archipel des Marquises; Marquesaans: Te Henua (K)enana (noorde) of Te Fenua `Enata (suide), wat albei "Die Land van die Mens" beteken) is ’n groep vulkaniese eilande in Frans-Polinesië, ’n oorsese kollektief van Frankryk in die suidelike Stille Oseaan. Die hoogste punt is die piek van Berg Oave op die eiland Ua Pu – 1 230 m bo die seevlak.
Volgens navorsing in 2010 is die eilande vinnig in twee vlae gekoloniseer deur inheemse bewoners van Wes-Polinesië. Dit het in ~1025-1120 n.C. begin en gelei tot die ontwikkeling van ’n "merkwaardig eenvormige kultuur, menslike biologie en taal".
In die 21ste eeu vorm die Marquesaseilande een van die vyf administratiewe afdelings van Frans-Polinesië. Die hoofstad is Taiohae op die eiland Nuku Hiva. Volgens die 2012-sensus was daar 9 264 bewoners op die eilande.
Die ryk omgewing van die eilande het 'n groot bevolking onderhou. Die inwoners het veral gelewe van vis, skulpvis en broodvrug.
↑ 1,0 1,1 INSEE. "Population des subdivisions administratives de Polynésie française" (in Frans). Besoek op 2013-10-13.
↑ Communes des Îles Marquises
↑ Janet M. Wilmshurst, Terry L. Hunt, Carl P. Lipo en Atholl J. Anderson. "High-precision radiocarbon dating shows recent and rapid initial human colonization of East Polynesia", PNAS, vol. 108 no. 5, doi: 10.1073/pnas.1015876108, URL besoek op 26 Oktober 2015
Koördinate: 9°27′16″S 139°23′20″W﻿ / ﻿9.45444°S 139.38889°W﻿ / -9.45444; -139.38889
Ontsluit van "https://af.wikipedia.org/w/index.php?title=Marquesaseilande&oldid=1787782"